विभाग द्वारा भेजी गई जानकारी पर विचार किया जा सकता है
सच कुछ ऐसा है वाणिज्य एवं उद्योग विभाग के सहायक संचालक उद्योग व प्रबंध के 52 पदों के लिए जारी किया गया विज्ञापन
विभाग द्वारा भेजी गई जानकारी पर विचार किया जा सकता है
आरक्षण के संबंध विभाग द्वारा भेजे गए मांगपत्र के आधार पर सामान्य प्रशासन से जारी रोस्टर के मुताबिक पीएससी भर्ती के लिए विज्ञापन जारी करता है। यदि विभाग द्वारा पद के विरुद्ध दिए गए आरक्षण में सुधार करवाना चाहता तो उसके भेजे गए शुद्घिकरण पत्र पर विचार किया जा सकता है। लेकिन इसके लिए भी एक समयसीमा होती है। विभाग ने क्या भेजा है आैर आयोग की आेर से क्या जारी हुआ यह फाइल देखने के बाद ही बता पाउंगा।  केआर पिस्दा, चेयरमेन, राज्य लोक सेवा आयोग
रायपुर डीबी स्टार
डीबी स्टार को पीएससी में दिव्यांगों के लिए आरक्षण नियमों से किए जा रहे खिलवाड़ को लेकर शिकायत मिली। ताजा मामला छत्तीसगढ़ लाेक सेवा आयोग द्वारा उद्योग विभाग के लिए की जा रही भर्ती मंे सामने आया है। इसमें पीएससी ने उद्योग विभाग में सहायक संचालक आैर प्रबंधक के रिक्त पदों के लिए 28 सितंबर 2016 को विज्ञापन प्रकाशित करवाया है। जारी विज्ञापन में दिव्यांग श्रेणी के चार पद मांगे गए हैं। इनमें दृष्टि बाधित श्रेणी के लोगों को इस पद के लिए योग्य नहीं माना गया है। इसलिए चार पद में श्रवण बाधित आैर अस्थि बाधित श्रेणी के लोगों को दो-दो फीसदी आरक्षण दिया जाना चाहिए। राज्य शासन के उद्योग विभाग ने पीएससी को पत्र लिखकर ऐसे ही आरक्षण नियम पालन करने की मांग की है। लेकिन पीएससी ने अपने जारी विज्ञापन में विभाग की मांग को दरकिनार करते हुए तीनों वर्गों (श्रवण, अस्थि के साथ नेत्र बाधित) को इसमें प्राथमिकता देने का उल्लेख किया है। जबकि विभाग की आेर से इसकी मांग ही नहीं की गई है। शेष पेज 2
उद्योग विभाग ने दिव्यांगों के दो वर्गों से मांगे योग्य अभ्यर्थी पीएससी ने मनमानी कर 3 श्रेणियों में मंगवा लिए आवेदन
DB Star
EXPOSE
52 पदों के लिए हो रही है भर्ती 26 मार्च को परीक्षा देंगे आवेदक
पीएससी द्वारा वाणिज्य एवं उद्योग विभाग के सहायक संचालक/प्रबंधक के 52 पदों के लिए भर्ती परीक्षा होनी है। 28 सितंबर 2016 को विज्ञापन जारी किया। आवेदन जमा करने आखिरी तारीख 1 नवंबर दी गई। अनारक्षित श्रेणी के 22, अजा के 6, जनजाति के 17 आैर अन्य पिछड़ा वर्ग के 7 पद तथा महिलाआें के लिए अनारक्षित 6, अजा के 2, अजजा के 5 व अपिव के 2 पद तय हैं। दिव्यांगों के 4 पदों पर अस्थि, श्रवण आैर नेत्रबाधित तीनों को दो-दो फीसदी आरक्षण दिया गया है।
विभागीय पत्र की अनदेखी कर पीएससी ने जारी किया विज्ञापन
पीएससी द्वारा गलत विज्ञापन जारी करने की जानकारी उद्योग विभाग को हुई तो उसने रोस्टर की जानकारी लेते हुए नोटशीट चलाकर पीएससी सचिव को 9 फरवरी 2017 को पत्र लिखा। जिसमें स्पष्ट कहा कि पीएससी ने विज्ञापन में दो फीसदी अस्थि बाधित, दो फीसदी श्रवण बाधित आैर दो फीसदी दृष्टि बाधित के लिए आरक्षण बताया है जबकि इस पद के लिए दिव्यांगों की भर्ती संबंधी दिशा-निर्देश में दृष्टि बाधित दिव्यांगों की नियुक्ति संबंधित पद पर किए जाने का उल्लेख नहीं है।
hin_Deva hin_Deva hin_Deva hin_Deva hne_Deva hin_Deva hin_Deva sun_Latn eng_Latn hin_Deva hin_Deva hin_Deva hin_Deva